Bolojan: Am primit un mandat să închidem negocierile, premierul să fie propus de PSD
Președintele PNL, Ilie Bolojan, a declarat, după o ședință a Biroul Permanent Național al PNL, că a primit un mandat pentru finalizarea negocierilor în așa fel încât premierul să fie propus de PSD, transmite news.ro. 'Programul de guvernare a fost practic finalizat și în această după-amiază se va închide în totalitate, iar în urma discuțiilor pe care le vom avea după-amiază, se vor închide și detaliile legate de ministere', a explicat el. Totodată, a fost validată susținerea unui candidat comun la funcția de președinte al României, de către grupurile politice care sunt membre în coaliție, acest candidat urmând să fie stabilit prin consens.